**Zápis zo zasadnutia Prezídia ZŠK SR**

**dňa 28. 07. 2022**

**Miesto: online**

**Prítomní: Mgr. Juraj** Štaudinger, Mgr. Ivan Kočajda, Bc. Jozef Adamuščin, Ing. Diana Hausknechtová PhD., Ing. Igor Lengvarský, Štefan Pongrácz, Ing. Pavel Tamáši

**Hostia:** Ondrej Bihari

**1. Otvorenie**

Mgr. Ivan Kočajda privítal prítomných, otvoril zasadnutie a prečítal návrh programu zasadnutia.

**Program:**

1. Otvorenie
2. Kontrola plnenia úloh
3. Rozdelenie funkcií v prezídiu (prezident, viceprezident, predseda výcvikovej komisie, členovia výcvikovej komisie)
4. Reprezentácia na MS WUSV a FCI
5. Výber adeptov na rozhodcov podľa NSP a MSP a školenia rozhodcov
6. Školenia výcvikár a figurant
7. Národný skúšobný poriadok
8. Správa o hospodárení od posledného zasadnutia Prezídia
9. Správa o sústredení mládeže
10. Kúpa nehnuteľnosti
11. Zabezpečenie nového administrátora www stránky
12. Žiadosť o dodatočný finančný príspevok na Kvalifikačný pretek Abrahám (404,30 €)
13. Žiadosť Slovenského klubu belgických ovčiakov o zápis skúšiek Mondioringu do PP
14. Založenie „Slovenského klubu nemeckých ovčiakov“
15. Nové ZO: - Rescue Dog System Banská Bystrica, predseda Peter Kráčik

- DOG RESCUE SLOVAKIA – Kynologická záchranárska brigáda Banská Bystrica, predseda MVDr. Jozef Veselický

1. Rôzne
2. Záver

***Uznesenie č. 27/2022***

***Prezídium ZŠK SR jednomyseľne schvaľuje program zasadnutia v zmysle pozvánky. Mgr. Kočajda navrhol za zapisovateľku p. Babiakovú Piatrovú.***

**2. Kontrola plnenia úloh**

Uznesenie č. 5/2022 – Návrh vykonávacieho predpisu o presune figurantov v rámci výkonnostných tried, ktorý bude predložený na Zjazde ZŠK SR. Zodpovední: Rudolf Danek, Ondrej Bihari.

Plní sa – ostáva v platnosti, avšak vzhľadom na skutočnosť, že pán Danek na základe volieb na Zjazde dňa 11.06.2022 už nie je členom Prezídia, úlohou sú poverení pán Tamáši a pán Bihari. Výcviková komisia prejedná koncepciu vzdelávania figurantov a presunu medzi triedami.

Uznesenie č. 8/2022 - Jednanie pána Pongrácza s MKK Šaľa ohľadne upresnenia podmienok a kritérií usporiadania M SR BVK. Pán Pongrácz informoval, že vyraďovacie preteky pre kraj Západ a Stred sa konať nebudú, uskutočnia sa iba na Východe a MSR BVK usporiada KK Šaľa.

Splnené – vypúšťa sa

Uznesenie č. 22/2022 – Schválenie programu zasadnutia zo dňa 04.06.2022.

Splnené – vypúšťa sa

Uznesenie č. 23/2022 – Príprava správ za jednotlivé oddiely na Zjazd ZŠK, ktorý sa bude konať 11.06.2022

Splnené – vypúšťa sa

Uznesenie č. 24/2022 – Vyhlásenie reprezentácie na MS FCI- IGP, MS WUSV, MS FH a Universal 2022.

Prenesené na nasledujúce zasadnutie – vypúšťa sa

Uznesenie č. 25/2022 - Nové ZO

Splnené – vypúšťa sa

Uznesenie č. 26/2022 – príprava Letného sústredenia mládeže

Splnené – vypúšťa sa

**3. Rozdelenie funkcií v prezídiu (prezident, viceprezident, predseda výcvikovej komisie, členovia výcvikovej komisie)**

Prebehlo hlasovanie za obsadenie funkcií v nasledovnom zložení:

Prezident: Mgr. Juraj Štaudinger

Viceprezident: Mgr. Ivan Kočajda

Výcviková komisia:

Predseda: Ing. Pavel Tamáši

Člen: Bc. Jozef Adamuščin

Člen: Mgr. Igor Lengvarský

**Uznesenie č. 28/2022**

*Prezídium ZŠK SR jednomyseľne schválilo obsadenie funkcií. Prezident a viceprezident sú štatutármi a každý koná za organizáciu samostatne.*

**4. Reprezentácia na MS WUSV a MS FCI**

Zloženie reprezentácie predstavil pán Tamáši a tvorí prílohu zápisnice. Prebehla diskusia ohľadom oblečenia reprezentácie. Vzhľadom na časové možnosti a ponúkanú cenu oslovených firiem (HST, Gappay a Z Polytanu) bola vybraná firma Z Polytanu s ponukou 135,- € na osobu. Pán Adamuščin informoval o plánovanom sústredení pred Majstrovstvami sveta v Mestečku a navrhol dotáciu 200,- € na uvedenú akciu /ubytovanie + cestovné figurantom/.

**Uznesenie č. 29/2022**

Prezídium jednomyseľne schválilo zloženie reprezentácie, nákup oblečenia pre reprezentáciu u spoločnosti Z Polytanu v cene 135,- € a dotáciu na sústredenie pred MS vo výške 200,- €. Vedúci družstva na MS WUSV bude Peter Hošták a figurant Jaroslav Vnenčák. Pánovi Vnenčákovi bude preplatené iba ubytovanie. Vedúci družstva na MS IGP-FCI bude Jaroslav Vnenčák a figurant Peter Ličák. Pánovi Ličákovi bude preplatené iba ubytovanie.

**5. Výber adeptov na rozhodcov podľa NSP a MSP a školenia rozhodcov**

Sekretariát informoval o žiadosti pána Bankoviča o zaradenie medzi adeptov na rozhodcov z výkonu podľa NSP a IGP. Prebehla diskusia ohľadom potreby nových rozhodcov z výkonu pre jednotlivé regióny.

**Uznesenie č. 30/2022**

Členovia Prezídia si do nasledujúceho zasadnutia pripravia návrhy na adeptov na rozhodcov z výkonu a následne výcviková komisia začne s prípravou vstupných testov pre adeptov.

**6. Školenia výcvikár a figurant**

Členovia Prezídia navrhli zmenu aby školenia výcvikár - figurant prebiehali pod gesciou ZŠK SR a nie ZO ako doposiaľ. Výcviková komisia v spolupráci so sekretariátom pripraví návrh novej smernice pre organizovanie školení výcvikár – figurant.

**Uznesenie č. 31/2022**

Výcviková komisia v spolupráci so sekretariátom pripraví do nasledujúceho zasadnutia návrh novej smernice pre organizovanie školení výcvikár – figurant.

**7. Národný skúšobný poriadok**

K prebiehajúcemu procesu pripomienkovania a úprav Národného skúšobného poriadku bola navrhnutá ako nová zodpovedná osoba pani Hausknechtová nakoľko pán Danek už nie je členom prezídia. Pán Tamáši zabezpečí dodanie pripomienok a úprav od pána Daneka.

**Uznesenie č. 32/2022**

Prezídium navrhlo pani Hauskenchtovú ako zodpovednú osobu za správu NSP. Pán Tamáši zabezpečí doterajšie pripomienky od pána Daneka.

**8. Správa o hospodárení od posledného zasadnutia Prezídia**

Sekretariát oboznámil Prezídium s hospodárením ZŠK SR od posledného zasadnutia.

**Uznesenie č. 33/2022**

Prezídium berie správu o hospodárení na vedomie.

**9. Správa o sústredení mládeže**

Pán Štaudinger informoval Prezídium o prípravách na Letné sústredenie mládeže, ktoré sa bude konať v termíne 29. 8. 2022 - 2. 9. 2022 v priestoroch Ranču Nový dvor v Malom Lapáši. Náklady na ubytovanie budú 16,- € na osobu na noc a strava bude zabezpečená formou donášky. Do dnešného dňa je prijatých 15 mládežníkov, ktorým boli odoslané pozvánky na LSM. Za vedúcich táboru boli pozvaní: Štefan Pongrácz, Dávid Štofaník, Lucia Pastorová a Simona Kališíková.

**Uznesenie č. 34/2022**

Prezídium berie informáciu na vedomie.

**10. Kúpa nehnuteľnosti**

Pán Kočajda informoval o prebiehajúcom procese kúpy nehnuteľnosti na Partizánskej ceste v Banskej Bystrici. Kúpna cena nehnuteľnosti bola dohodnutá vo výške 350 000,- eur s DPH. Informoval o možnosti prenájmu časti priestorov pôvodnému majiteľovi. Prebieha proces pripomienkovania kúpnej zmluvy.

**Uznesenie č. 35/2022**

Prezídium berie informáciu na vedomie. Sekretariát zabezpečí od realitnej kancelárie znalecký posudok na nehnuteľnosť a prepošle ho členom Prezídia

**11. Zabezpečenie nového administrátora www stránky**

Nakoľko spolupráca s aktuálnym administrátorom stránky neprebieha uspokojivo Prezídium navrhuje nájsť nového administrátora internetových stránok [www.zsksr.sk](http://www.zsksr.sk) a [www.suchno.sk](http://www.suchno.sk).

**Uznesenie č. 36/2022**

Pán Tamáši, Petrek a pani Chlebanová oslovia nových potenciálnych administrátorov s ponukou spolupráce.

**12. Žiadosť o dodatočný finančný príspevok na Kvalifikačný pretek Abrahám (404,30 €)**

Sekretariát informoval o žiadosti KK Abrahám o dodatočný finančný príspevok na 1. kvalifikačný pretek. KK predložil účtovné doklady za ubytovanie rozhodcov a figurantov.

**Uznesenie č. 37/2022**

Prezídium schválilo dodatočný finančný príspevok KK Abrahám vo výške 404,30 € za usporiadanie 1. kvalifikačného preteku.

**13. Žiadosť Slovenského klubu belgických ovčiakov o zápis skúšiek Mondioringu do PP**

Na sekretariát bola doručená žiadosť Slovenského klubu belgických ovčiakov v spolupráci s Mondioring Club Slovakia o zapisovanie skúšok Mondioringu do preukazov pôvodu. Bol doručený aj tlmočníkom preložený skúšobný poriadok a zoznam skratiek pre zápis.

**Uznesenie č. 38/2022**

Prezídium jednomyseľne schválilo zapisovanie skúšok Mondioringu do PP.

**14. Založenie „Slovenského klubu nemeckých ovčiakov“**

Sekretariát informoval členov prezídia o obdržaní listu od „Slovenského klubu nemeckých ovčiakov“, v ktorom oznamujú založenie klubu.

**Uznesenie č. 39/2022**

Prezídium berie informáciu na vedomie.

**15. Nové ZO**

Sekretariát predložil nové žiadosti o prijatie do štruktúr ZŠK SR.

- Rescue Dog System Banská Bystrica, predseda Peter Kráčik

- DOG RESCUE SLOVAKIA – Kynologická záchranárska brigáda Banská Bystrica, predseda MVDr. Jozef Veselický

**Uznesenie č. 40/2022**

Prezídium prijíma nové ZO do štruktúr ZŠK SR.

**16. Rôzne**

**Bod. 1**

Pán Lengvarský informoval o plánovanom zákaze úderu palicou pri skúškach z výkonu. Po oficiálnom vyjadrení FCI bude zákaz zapracovaný do NSP a MSP.

**Uznesenie č. 41/2022**

Prezídium berie informáciu na vedomie.

**Bod. 2**

Pán Lengvarský vyjadril požiadavku na zmenu predpísaného minimálneho veku na splnenie skúšky BH/VT z 15 na 12 mesiacov.

**Uznesenie č. 42/2022**

Prezídium schválilo zmenu minimálneho veku pre absolvovanie skúšky BH/VT na 12 mesiacov s platnosťou od 01.09.2022.

**17. Záver**

Mgr. Ivan Kočajda poďakoval prítomným za účasť a diskusiu a prezídium ZŠK SR ukončil.

Zapísal: Ing. Veronika Babiaková Piatrová

 Mgr. Ivan Kočajda

 Viceprezident ZŠK SR